Olen nyt nainen.
-Olit ennenkin. -En.
Ennen eilisiltaa olin lapsi.
Tietämätön ja sokea.
Olin kuten sinä.
Vai niin. Ojentaisitko maidon?
Julian ja minä harrastimme seksiä.
-Seksiäkö? -Jos satut miettimään,
on normaalia, ettei ensimmäisellä kerralla saa orgasmia.
Siksi kai, että olimme hänen autonsa takapenkillä,
mikä oli hieman epämukavaa, mutta sillä ei ole väliä.
Se oli mahtavaa.
Julian on nyt poikaystäväni. Olemme rakastuneita.
Ei hän ole poikaystäväsi.
Onpas. Älä kerro Vanille, se on kiellettyä.
Olemme kuin Romeo ja Julia.
Kovaonniset rakastavaiset. Se on romanttista.
Sekstailitte lava-auton takapenkillä.
Irtosuhde se on.
Et tiedä mitään.
Olet vain pilviveikko ilman naposteltavia.
Harrastan ehkä seksiä pian.
Mandy sanoi illalla rakastavansa minua.
Vanhempasi palkkasivat hänet pitämään sinusta.
Oikeassa elämässä olisit vailla mahdollisuuksia.
Me rakastamme toisiamme.
Ei se ollut irtosuhde. Olemme rakastuneita.
Herää, isä. Minun on lähdettävä töihin.
Isä.
Voinko olla avuksi?
Onko normaalia, että kemoterapiapotilas nukahtaa kesken lauseen
tai oksentaa tien varteen?
Yleensä muutaman päivän päästä tulee aallonpohja.
-Se on siis normaalia? -On.
On myös normaalia vastata viesteihin,
jos suutelee jotakuta bussipysäkillä.
Minut pakotettiin tätini luo.
Viestin kirjoittaminen ei vaadi paljon.
"Juhlissa oli mukavaa, otetaan uusiksi."
Minun on saatava asiani kuntoon.
Jos isäni kuolee, en selviä elinkustannuksistani.
Vaihdat siis puheenaihetta.
-Hienoa. -Minä...
Minun on elätettävä itseni.
Jack.
Sinun pitää poistua. Olen töissä.
Hei, Harrison.
Mikä se on?
Se on Joelilta.
Harrastatteko te seksiä?
Sellaisesta ei oikeastaan sovi puhua.
Violet puhuu. Hän oli Julianin kanssa.
Mitä?
Joel rakastaa sinua ja kaipaa kaulasi suutelemista.
Selvä.
Joskus Violet suurentelee asioita.
Joel toivotti onnea tasokokeisiin. Mitä ne ovat?
Niihin pitää mennä, jos haluaa lääketieteelliseen.
Lähdetkö lääketieteelliseen?
En tiedä.
Sitä paitsi siihen on vielä kauan.
Kuule, Harrison,
mitä Violet tarkkaan ottaen sanoi?
Että harrasti mahtavaa seksiä Julianin auton takapenkillä.
Helvetti.
-Sanoit ruman sanan. -Anteeksi.
Mikä tuo on?
Uusi paita ja kravatti sisaresi valmistujaisiin.
Tänään menemme pukuostoksille.
-En käytä pukuja. -Tiedän.
Inhoan pukuja.
Tiedän sen. Pyydän vain, että kokeilisit.
Nicolen suurta päivää varten.
-Jos pyytäisin kauniisti? -Vanin vastaaja.
Jätä viesti, soitan takaisin.
Hetki vain, Harrison. Van, Mandy täällä.
Soita heti kun kuulet tämän.
Kiitos. Hei sitten.
Helvetti.
Julian.
-Hei, Violet. -Hei.
Ihanaa, että olet täällä.
-Olemme töissä. -Ei se mitään.
Poikaystäväänsä saa suudella työpaikalla.
Missä John on? Tarvitsen allekirjoituksen.
Ravintolan puolella kai.
Saanko kysyä jotain? Millainen asuntosi on?
Onko sinulla kämppiksiä? Minulla on kaksi.
Minun kannattaisi muuttaa sinun luoksesi.
Eilisiltana oli hauskaa.
Se oli uskomatonta.
En silti halua suhdetta juuri nyt.
Mitä tarkoitat?
Selvittelen omia asioitani.
Ei sinun tarvitse. Olet täydellinen.
Olemme täydellisiä.
Rakkautemme on täydellistä.
Kuule, Violet.
Olet upea tyttö.
Eilisilta oli kuitenkin vain hauskanpitoa.
Siksikö, että teimme sen autossasi?
Typerä kämppikseni sanoo, että silloin se on vain irtosuhde.
Hän on idiootti, eikö?
Eilisilta oli paljon enemmän.
En tiedä, mitä sanoa.
Eilisilta siis oli vain irtosuhde?
Eikö se merkinnyt mitään?
Minun on mentävä töihin.
Nähdään.
Ei.
Me panimme!
-Olin neitsyt, ja panit minua! -Violet.
-Emmekö voisi... -Olet paskiainen!
Nait minua autosi takapenkillä.
Älä koske minuun!
Kuinka voin auttaa, Jack?
Pyytäisin palkkani tarkistamista ylöspäin.
Palkankorotustako?
Taloudellinen tilanteeni on muuttunut.
Aivan. Kuule, Jack.
Tiedän isäsi syövästä.
Olen pahoillani siitä, mutta myöhästyit tänäänkin kaksi tuntia.
Olet yhä koeajalla, joten...
Olen analysoinut elinkustannukseni.
Nykyiset nettotuloni ovat 2 623 dollaria kuussa,
mutta kuluni ovat 4 210 dollaria kuussa.
Isäni maksaa summasta 40 prosenttia.
Ymmärrän, että...
Asun jaetussa asunnossa Canoga Parkissa.
Vuokrani on 1 085 dollaria kuussa,
mutta maksan myös 950 dollaria asuintoverieni avustajasta.
Tarvitsen 720 dollaria ruokaan ja 390 dollaria Uberiin,
koska saan ajokorttini takaisin vasta vuonna 2024.
-Ymmärrän tilanteen. -On muitakin kuluja, kuten seurustelu.
Olen 25-vuotias mies.
En voi vain katsoa pornoa ja masturboida.
-Jack. -Isäni oksensi eilen tien varteen.
Hän nukkui 14 tuntia omassa kuolassaan
eikä luultavasti elä pitkään. Tarvitsen 40 prosentin korotuksen.
Ymmärrän, että elät vaikeita aikoja,
mutta 40 prosentin korotus ei ole realismia.
Yleensä vuotuinen indeksikorotus on kolme prosenttia.
-Saat sen etuajassa. -Kolme prosenttia ei riitä.
-Parempaan en pysty. -Tyytyisin 35 prosenttiin.
Toivoin enemmän, mutta voisin pärjätä sillä.
Olen valmis joustamaan.
Violet.
Mitä tapahtui? John tekstasi "911".
Hän puhui hätätilanteesta. Mitä teit?
Sain potkut.
Mitä tapahtui?
John sanoi, että loin vihamielistä ilmapiiriä.
Ei se mitään. Selitä minulle vain.
Olin vihainen Julianille, kun hän sanoi sitä irtosuhteeksi.
Mistä puhut?
Naimme hänen autossaan. Luulin, että hän rakasti minua.
Harrastitko seksiä?
Älä suutu.
Olen pahoillani.
Oletko kunnossa?
En ole.
Julian on paskiainen.
Tekikö Julian...
Pakottiko hän...
Pakottiko hän sinut johonkin vai...
Ei se ollut sellaista.
Hyvä on.
Varmastiko? Sinun on kerrottava.
Halusin seksiä.
-Missä se tyyppi on? Puhun hänelle. -Hän lähti.
Käyttikö hän kondomia?
Luulisin.
-Hemmetti. -Hän sanoi niin.
-Etkö tiedä? -Älä huuda. En tiedä.
Anteeksi.
Haluan vain kotiin.
Selvä.
Kaikki järjestyy kyllä. Mennään kotiin.
Lähdetään kotiin.
Kiitos, kulta.
Todella huomaavaista.
Muistin, kuinka oman kokeeni alla
valvoin kolme yötä lukien.
Red Bull pelasti henkeni.
Oletko valmis perjantain kokeeseen?
Päätin, etten mene siihen tällä kertaa.
Seuraava on jo kolmen kuukauden päästä.
Selvä juttu.
Kuulostat pettyneeltä.
Olen vain yllättynyt.
Itse asiassa...
Halusin puhua kanssasi eräästä asiasta.
Harrisonin vanhemmat pyysivät minua jäämään vielä vuodeksi.
He muuttavat Montanaan.
Eli...
Harkitsen sitä.
Luulin, että pyrkisit uudelleen lääkikseen.
Niin minäkin ajattelin.
Jospa selittäisit suunnitelmiasi tarkemmin...
Se ei ole niin yksinkertaista.
Tunnen niskassani paineet päästä huippuyliopistoon
ja valmistua lääkäriksi, koska muuten en riitä sinulle
tai tuotan pettymyksen...
Tuo on naurettavaa.
-Onko? -On se.
Haluan onneasi.
Minun on vastattava tähän.
-Nytkö? -Niin.
-Voinko soittaa takaisin? -Okei.
-Olen tosi pahoillani. -Selvä.
Hei sitten.
Mitä nyt?
He harrastivat seksiä.
Hän raivostui Julianille töissä, menetti työpaikkansa ja särki sydämensä.
Hän halusi sitä. Se ei ollut hyväksikäyttöä.
Olen todella pahoillani.
Huolehdin hänestä.
Minun olisi pitänyt olla valppaampi.
Ei, syy on minun.
Hän soitti minulle illalla ennen kuin lähti ulos.
Olisin voinut tehdä jotain.
On kamalaa, kuinka haavoittuvainen hän on.
-Tiedän. -Hän luuli, että he rakastivat toisiaan.
Missä olette?
Voin tulla sinne.
Ei tarvitse.
Minun piti vain kuulla äänesi.
Joka tapauksessa...
Soita, jos tarvitset mitä tahansa.
Teen sen. Kiitos.
Se tuntuu karkealta.
Kuin hiekkapaperia. Kauanko vielä?
45 sekuntia. Pystyt siihen, Harrison.
43, 42...
Jack, esitin kysymyksen.
Miksi siirtelet huonekaluja?
Järjestelen asuntoa lounastunnillani
uutta sivubisnestäni varten. Väisty.
-En pysty. Tukehdun tähän. -Pystyt kyllä.
34 sekuntia. Mitä sivubisnestä?
Se oli Richin idea.
Hankin vanhoja tietokoneita
ja korjaan niitä eBayssa myytäviksi.
Harrison, siirry.
Miksi?
Koska Austin on kitupiikki ja korotti palkkaani vain kolme prosenttia.
Minun on riisuttava tämä.
Riisu sitten ja tuki suusi.
Harrison, älä kuuntele häntä.
Jack, älä puhu hänelle noin.
Eikö isälläsi ole kohta lääkäriaika?
Jos välttelet sitä näin...
En mene sinne enää.
Voit riisua sen. Hienosti meni.
Ymmärrän. Syöpä on pelottava.
En pelkää syöpää vaan Ewatomia.
-Kuka hän on? -Häijy hoitaja, jota suutelin.
-Suutelitko hoitajaa? -Olenko ainoa sinkku?
-Hän on epämiellyttävä. -Miksi sitten suutelit häntä?
Mielenhäiriössä kai.
Minusta vaikuttaa siltä, että pidät Ewatomista.
Hyvä luoja. Olin oikeassa.
Tämä on iso juttu.
Hyvä on. Siinä tapauksessa tee näin.
Jos Ewatomin ajatteleminen pelottaa ja ahdistaa,
sinun pitää kukistaa pelkosi.
Tee siitä selvää. Purista pelkoa palleista.
"Purista pelkoa palleista." Sekö on neuvosi?
Niin. Tässä on kyse yhteyden löytämisestä toiseen.
Rakkauden löytämisestä.
Tänään saa luvan tapahtua jotain hyvää.
Ala painua vastaanotolle ja kerro tunteistasi.
-Saanko tuon? -Minkä?
Miksi?
Tytöt pitävät lahjoista.
Ei sinun tarvitse lahjoa häntä.
-Kerrot vain tunteistasi. -Enkö voi tehdä molempia?
Ei hän anna sitä. Se on Joelilta.
Tiedätkö mitä?
Ota se.
Pidä hauskaa.
Purista pelkoa palleista.
Hei. Saisinko jälkiehkäisypillerin?
Minun on puhuttava käyttäjän kanssa.
Hän on sisareni. Hän on autistinen.
Hän ajautui tilanteeseen, jota ei ymmärtänyt.
Mies oli inhottava. Hän on kokenut kovia,
joten en halua tehdä tästä enää vaikeampaa.
On puhuttava suoraan hänelle. Hänen oman etunsa takia.
Kuulin, että haluat jälkiehkäisypillerin.
Voinko esittää muutaman kysymyksen?
Selvä.
Mistä tunnet tämän miehen?
Veljenikö?
Selvä on.
Montako tuntia on kulunut
edellisestä suojaamattomasta yhdynnästä?
Se tapahtui eilen illalla.
Milloin viime kuukautisesi alkoivat?
En ole varma.
Ehkä kolme viikkoa sitten.
Oletko tai epäiletkö olevasi raskaana?
En.
Oliko mies pitkäaikainen kumppanisi?
Meillä on ollut kurja päivä.
Saisimmeko sen pillerin?
Hinta on 52,81 dollaria. Ilmoitan, kun se on valmis.
Mennään.
Hei, Ewatomi.
Hei, herra Hoffman.
-Kutsumme teitä aivan kohta. -Ei kiirettä.
Kuulin, että sinä ja Jack olette viettäneet aikaa yhdessä.
Jack on hyvä poika.
Hänellä on omituisuutensa, mutta hän on hyväsydäminen.
Herra Hoffman,
poikanne on paskiainen.
Mitä?
Tässä, Ewatomi.
Teet pitkää päivää. Red Bull auttaa pysymään hereillä.
Vai niin.
En tosin maksanut niistä,
koska en ole budjetoinut niitä.
Jack kai tarkoittaa
olevansa pahoillaan siitä, mitä tekikään. Eikö niin?
Hoidan tämän, isä.
Jätän teidät kahden.
Tulin sanomaan tämän.
En deittaile.
Teit sen selväksi.
En ikinä tee sinulle romanttisia juttuja,
osta sinulle kalliita lahjoja
tai aseta tarpeitasi omieni edelle.
Selvä. Mukava keskustelu.
Tanssin kuitenkin kanssasi jo, vaikken tanssi.
Toin sinulle lahjan, vaikken tee sellaista.
Nyt puhun kanssasi pissapurkkien vieressä,
vaikka pelotat minua
ja vaikka pissa on steriilinäkin inhottavaa.
En tiedä, mitä se kaikki tarkoittaa,
mutta...
Taidan pitää sinusta.
Kuinka sujuu?
Hyvin.
-Hei. -Tervetuloa Men's Wearhouseen.
-Kiitos. -Mitä olette vailla?
Harrison etsii elämänsä ensimmäistä pukua.
Erinomaista.
Tiedätkö kokosi?
Iso.
Siis iso.
Otetaanpa sinusta mitat. Tähän suuntaan.
Tule.
Aloitetaan kaulastasi.
En pysty tähän. Muutin mieleni.
Pystyt kyllä. Hetki vain.
Hän pistää minua neuloilla.
Ei pistä. Saisinko nuppineulat?
-Toki. -Kiitos.
Näetkö? Ei enää neuloja.
Pystyt kyllä, Harrison.
Katso vain minua, ymmärrätkö?
Olen tässä. Hyvä.
Levitä vain kätesi
ja anna hänen ottaa mitat. Helppo homma.
Purista pelkoa palleista.
Juuri niin.
Purista pelkoa palleista.
Siinä yksi. Sitten vielä toinen.
Valmista tuli.
Ässä voittaa tikin, Jack pelasi herttaseiskan.
Et voi vältellä kysymystä ikuisesti.
Miten Ewatomin kanssa meni?
-Kuka Ewatomi on? -Nainen, jota Jack tapailee.
Hänkö tapailee jotakuta?
Jopas jotakin.
Toivoakseni arvostaa rehellisyyttä.
Kerroin totuuden. Sanoin, etten deittaile.
Onko se siis ohi?
Ei, menemme treffeille.
Pelaisitko kortin?
Yritetäänpä uudestaan.
-Onko kaikki hyvin, Lou? -Ei hätää.
Kaikki on hyvin. Nämä vain...
Nämä hemmetin kortit vain...
Isä?
Tarvitsen hetken aikaa.
Neuropatia johtuu kemoterapiasta. Se menee ohi.
Tämä ei toimi.
-Mikä? -Hoitoni. Se tekee minusta lopun.
Se pelastaa henkesi.
On olemassa kevyempiä hoitomuotoja.
-Immunoterapiako? -Niin.
Se tehoaa paljon heikommin.
Se on vaihtoehto.
-Sinun on jatkettava kemoterapiaa. -Tämä näännyttää minut.
Jos kerran olen täällä,
haluan olla kanssasi.
Ellen voi pelata korttia poikani kanssa, mitä järkeä tässä on?
-Pyydän. -Mennään.
Peli odottaa takiamme.
Kaikki on kunnossa.
Haluaisitko katsella telkkaria tai jotain?
Unelmien poikamiestä?
Kävisikö se?
Älä nyt, Violet.
Sinusta tuntuu pahalta,
mutta kyllä se siitä.
Mene huoneeseesi ja ripusta pukusi.
Selvä.
Olen pahoillani, kulta.
Luulin, että Julian oli tosirakkauteni.
Ei hätää.
Hän sanoi, että olen kaunis ja normaali.
En minä ole normaali.
Kaikki oli valhetta.
Tule.
Tule istumaan kanssani.
Olen todella pahoillani, että näin kävi.
Mutta tiedätkö mitä?
Kunnioitit itseäsi ja sanoit hänelle vastaan.
Olen vaikuttunut siitä.
Kaikki, minkä kuvailit, on normaalia.
Rakastuminen mieheen, joka paljastuu mäntiksi,
on maailman normaalein asia.
Tosiaanko?
Kyllä vain.
Tapahtunut oli kamalaa, mutta normaalia.
Varo päätäsi.
Väsyttääkö sinua?
Olisitko hetken tässä, kun puhun Vanin kanssa?
Tämä on...
Olen pahoillani, Van.
Älä suotta.
Olet täydellinen.
Eikä syy ole sinun vaan minun.
Eikä ole.
Tiedätkö...
Olen yrittänyt lohduttaa häntä
koko päivän ajan.
Sinulta se vei viisi sekuntia.
Olet uskomaton, Mandy.
Tiedäthän...
En tiedä, mitä tekisin ilman sinua.
Joka tapauksessa...
Minun pitää mennä. Soitan huomenna.
-Selvä. -Kiitos.
Odota.
Van?
Niin?
Älä puhu minulle noin.
Miten?
Ettet tiedä, mitä tekisit ilman minua.
Mistä on kyse?
Siitä, että muutin koko elämäni tämän työn takia.
Ajattelin, että minusta olisi todellista hyötyä.
Nyt ihmissuhteeni on hajoamassa käsiin
ja alan kyseenalaistaa perusasioita itsestäni.
Kuten sen, haluanko lääkäriksi.
Pari kuukautta sitten tulevaisuuteni oli selvä,
ja nyt se ei enää ole. Siitä on kyse.
En tiedä, mitä sanoa.
Tiedän vain sen,
että sinulla on lahja.
Sinusta on todellista hyötyä.
Kaiken muun saat kyllä selvitettyä.
Tulevaisuutesi.
Entä jos...
Mitä jos se ei selviäkään?
Entä jos juutun paikalleni?
Entä jos unohdan, kuka olen?
En anna sen tapahtua.
Tekstitys: Tero Vaaja
Luova tarkastaja Maarit Hirvonen